|  |  |
| --- | --- |
| **Tantárgy** neve: **Integrált – inkluzív nevelés gyakorlat 3. NBP\_GP231G2** | **Kreditértéke: 2** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** |
| A **tanóra típusa**: gyakorlat és **óraszáma**: **45 óra** az adott **félévben**,Az adott ismeret átadásában alkalmazandó **további** **módok, jellemzők:** hospitálások, megfigyelések, dokumentumelemzés, foglalkozás tartása |
| A **számonkérés** módja: gyakorlati jegy Az ismeretellenőrzésben alkalmazandó **további módok:** A gyakorlati feladatok végrehajtásáról a hallgató portfóliót készít. |
| A tantárgy **tantervi helye**: **7. félév** |
| Előtanulmányi feltételek:Integrált – inkluzív nevelés gyakorlat 2.NBP\_GP229G2 |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| A tantárgy célja, hogy a gyógypedagógus hallgató fiatal, vagy felnőtt fogyatékos személyekkel foglalkozó, azokat napközben, vagy életvitel-szerűen ellátó intézményben végezzen megadott szempontok szerinti megfigyeléseket, kapcsolódjon be az ott megvalósuló programokba. Nyerjen betekintést a támogatási folyamatba, figyelje meg az alkalmazott módszereket, pedagógiai eljárásokat. Szerezzen gyakorlati tapasztalatokat, ismereteket a fiatal és felnőtt fogyatékos populáció fejlesztési, támogatási folyamatáról, az önálló életvitel segítéséről, megvalósulásáról.**Tárgy tartalma:*** az intézmény helyi szervezeti (szakmai alapdokumentumok, szervezeti és működési szabályzat, házirend) valamit pedagógiai dokumentumainak megismerése és elemzése
* az ellátottak gyógypedagógiai dokumentációjának áttekintése
* szakértői vélemények és javaslatok értelmezése
* bemutató foglalkozások megfigyelése, elemzése (a gyakorlatvezető gyógypedagógus kompetenciái és tevékenysége, a nevelőmunkát segítő szakemberek kompetenciái és tevékenysége, együttműködés formái, a felnőtt fogyatékos személyek egyéni sajátosságai)
* gyógypedagógiai vélemény készítése egy ellátott személyről
* önálló szabadidős foglalkozás részletes tervezése, szervezése, vezetése az ehhez szükséges tervezet, szemléltető és fejlesztő eszközök elkészítése
* közreműködés a foglalkozáson és a foglalkozások szünetében adódó gondozási teendőkben
* a foglalkozási tervezetek és a megtartott foglalkozások szóbeli elemzése, reflektálás és önértékelés
* a gyakorlat folyamatos dokumentálása, pedagógiai napló vezetése
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Novák Géza Máté (2011): A felnőttkor pedagógiája. ELTE Bárczi Gusztáv Gyógypedagógiai Kar
* Regényi Enikő ̶ Cserti-Szauer Csilla ̶ Szabó Ákosné (2019): A felnőttkor, belépés a munka világába, életkörülmények, életvezetés. In Mesterházi Zsuzsa ̶Szekeres Ágota (szerk.)(2019): A nehezen tanuló gyermekek iskolai nevelése. (pp. 495-511). ELTE Eötvös Kiadó, Budapest. ISBN: 978-963—7155-70-30
* Dr. Kálmán Zsófia (2004). Bánatkő. Sérült gyermek a családban.
* Radványi Katalin (2013). Legbelső kör: A család. Eltérő fejlődésű vagy krónikus beteg gyermek a családban.
* Fogyatékos emberek társadalmi befogadása – a szociális ellátórendszer feladatai, lehetőségei Tudástár Tanulói tananyag<https://fszk.hu/wp-content/uploads/2017/08/Fogyatekos-emberek-tarsadalmi-befogadasa.pdf>
* Bánfalvy Csaba (é.n.): A fogyatékos emberek és a munka világa. A fogyatékosok oktatásának általános jellemzői <http://www.mszt.iif.hu/documents/szsz0502_banfalvy.pdf>
* Székelyné Kováts Eszter-Szabó Gabriella (szerk.) (2009): Fogyatékos emberek társadalmi befogadása – a szociális ellátórendszer feladatai, lehetőségei. Budapest, Fogyatékos Személyek Esélyegyenlőségéért Közalapítvány

**Ajánlott irodalom:*** Hatos Gyula (2008). Az értelmi akadályozottsággal élő emberek: nevelésük, életük. 4. Átdolgozott, időszerű kiegészítésekkel bővített kiadás. 13. ELTE
* Schiffer Csilla, Szekeres Ágota (2013): Az integratív pedagógia neveléselmélete, ELTE Bárczi Gusztáv Gyógypedagógiai Kar <http://www.tankonyvtar.hu/en/tartalom/tamop412A/2009-0007_az_integrativ_pedagogia_neveleselmelete/TANANYAG/01_0.html>
* Laki Ildikó (2014). Magyarországi vonatkozású társadalmi kérdések a fogyatékkal élő emberek életterében. In: Kulturális és társadalmi sokszínűség a változó gazdasági környezetben*.* International Research Institute, Komárno, ISBN 978-80-89691-10-4
 |
|  |
| * 1. **tudása**
* Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Ismeri a fogyatékosságok, sérülések, akadályozottságok hátterében álló kórélettani folyamatokat.
* Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal.
* Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket.
* Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat.
* Tájékozott a szakterületein alkalmazható alapvető digitális eszközök alkalmazhatóságában, ismeri szakterületén, /szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket.
* Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat.
	1. **képességei**
* Saját szakterületén belül képes értelmezni a fogyatékosságokkal kapcsolatos orvosi diagnózisokat, vizsgálati eredményeket.
* Saját szakterületén belül képes értelmezni a fogyatékosságokkal kapcsolatos pszichológiai diagnózisokat és vizsgálati eredményeket.
* A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is.
* A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben.
* Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek, fiatalok, felnőttek képességeit figyelembe vevő implementálására.
* Képes saját pedagógiai tevékenysége hatását felmérni, és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani.
* Képes a team-munkához szükséges kooperációra, kommunikációra.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.
	1. **attitűdje**
* Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.
* Tiszteletben tartja saját és mások kompetenciahatárait, a team-munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja.
* Elkötelezett a fogyatékos személy tanulási és terápiás szükségleteinek kielégítése és a tanuláshoz, terápiához igazodó környezet megválasztása, kialakítása iránt. A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését.
	1. **autonómiája és felelőssége**
* Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű, illetve a gyógypedagógiai segítséget igénylő gyermekek, tanulók, felnőttek körében a szakirányának, szakirányainak megfelelő területen, területeken egyéni fejlesztési, habilitációs-rehabilitációs feladatokat lát el.
* Tudatosan képviseli a gyógypedagógia és határtudományai, társtudományai módszertani kultúráját.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
* Munkáját teamben végezi, szakmai műhelyekben aktívan vesz részt.
 |
| **Tantárgy felelőse: Dr. Jászi Éva PhD. egyetemi docens** |
| **Tantárgy oktatásába bevont oktató: Hegyi Lili mesteroktató** |